# שמואל ב מרד אבשלום יחידה רביעית

מרד אבשלום מסתיים ודוד בדרכו לחדש את מלכותו בירושלים. בשובו פוגש דוד את היוצאים לקראתו בבריחתו מן העיר ובכך נסגרים מעגלי האירועים וממלכת דוד חוזרת לגדולתה. ליחידה זו מצורפים גם חומרים אודות המתחים בין שבטי יהודה וישראל ומרד שבע בן בכרי (פרק כ'), לטובת המורים המעוניינים ללמד אותם בעיון, אנו מציעים אותם כאן ברמת עיון ואולם נדרשת ידיעת חלקים אלו בבקיאות בלבד.

יחידה זו תלמד בשיעור אחד.

**שאלות מכוונות למידה:**

מה ניתן ללמוד מן המקבילות בין יציאתו של דוד מירושלים ובין חזרתו?

מה ניתן ללמוד מדוד מאירועי המרד?

כיצד אנו לומדים על שובה של מלכות דוד לתפקוד מלא?

[**מבנה היחידה - למורה 2**](#_Toc77756047)

[**מעגלי החזרה של דוד לירושלים 3**](#_Toc77756048)

[**הקשר רחב [רשות] 8**](#_Toc77756049)

[**הקשר אישי [רשות] 9**](#_Toc77756050)

## מבנה היחידה - למורה

|  |  |
| --- | --- |
| **שמעי בן גרא** | (טז) וַיָּשָׁב הַמֶּלֶךְ וַיָּבֹא עַד הַיַּרְדֵּן וִיהוּדָה בָּא הַגִּלְגָּלָה לָלֶכֶת לִקְרַאת הַמֶּלֶךְ לְהַעֲבִיר אֶת הַמֶּלֶךְ אֶת הַיַּרְדֵּן:(יז) וַיְמַהֵר שִׁמְעִי בֶן גֵּרָא בֶּן הַיְמִינִי אֲשֶׁר מִבַּחוּרִים וַיֵּרֶד עִם אִישׁ יְהוּדָה לִקְרַאת הַמֶּלֶךְ דָּוִד: (יח) וְאֶלֶף אִישׁ עִמּוֹ מִבִּנְיָמִן וְצִיבָא נַעַר בֵּית שָׁאוּל וַחֲמֵשֶׁת עָשָׂר בָּנָיו וְעֶשְׂרִים עֲבָדָיו אִתּוֹ וְצָלְחוּ הַיַּרְדֵּן לִפְנֵי הַמֶּלֶךְ: (יט) וְעָבְרָה הָעֲבָרָה לַעֲבִיר אֶת בֵּית הַמֶּלֶךְ וְלַעֲשׂוֹת הַטּוֹב בעינו בְּעֵינָיו וְשִׁמְעִי בֶן גֵּרָא נָפַל לִפְנֵי הַמֶּלֶךְ בְּעָבְרוֹ בַּיַּרְדֵּן: (כ) וַיֹּאמֶר אֶל הַמֶּלֶךְ אַל יַחֲשָׁב לִי אֲדֹנִי עָוֹן וְאַל תִּזְכֹּר אֵת אֲשֶׁר הֶעֱוָה עַבְדְּךָ בַּיּוֹם אֲשֶׁר יָצָא אֲדֹנִי הַמֶּלֶךְ מִירוּשָׁלִָם לָשׂוּם הַמֶּלֶךְ אֶל לִבּוֹ: (כא) כִּי יָדַע עַבְדְּךָ כִּי אֲנִי חָטָאתִי וְהִנֵּה בָאתִי הַיּוֹם רִאשׁוֹן לְכָל בֵּית יוֹסֵף לָרֶדֶת לִקְרַאת אֲדֹנִי הַמֶּלֶךְ: ס (כב) וַיַּעַן אֲבִישַׁי בֶּן צְרוּיָה וַיֹּאמֶר הֲתַחַת זֹאת לֹא יוּמַת שִׁמְעִי כִּי קִלֵּל אֶת מְשִׁיחַ ה': (כג) וַיֹּאמֶר דָּוִד מַה לִּי וְלָכֶם בְּנֵי צְרוּיָה כִּי תִהְיוּ לִי הַיּוֹם לְשָׂטָן הַיּוֹם יוּמַת אִישׁ בְּיִשְׂרָאֵל כִּי הֲלוֹא יָדַעְתִּי כִּי הַיּוֹם אֲנִי מֶלֶךְ עַל יִשְׂרָאֵל: (כד) וַיֹּאמֶר הַמֶּלֶךְ אֶל שִׁמְעִי לֹא תָמוּת וַיִּשָּׁבַע לוֹ הַמֶּלֶךְ: |
| **מפיבושת** | (כה) וּמְפִבֹשֶׁת בֶּן שָׁאוּל יָרַד לִקְרַאת הַמֶּלֶךְ וְלֹא עָשָׂה רַגְלָיו וְלֹא עָשָׂה שְׂפָמוֹ וְאֶת בְּגָדָיו לֹא כִבֵּס לְמִן הַיּוֹם לֶכֶת הַמֶּלֶךְ עַד הַיּוֹם אֲשֶׁר בָּא בְשָׁלוֹם: (כו) וַיְהִי כִּי בָא יְרוּשָׁלִַם לִקְרַאת הַמֶּלֶךְ וַיֹּאמֶר לוֹ הַמֶּלֶךְ לָמָּה לֹא הָלַכְתָּ עִמִּי מְפִיבֹשֶׁת: (כז) וַיֹּאמַר אֲדֹנִי הַמֶּלֶךְ עַבְדִּי רִמָּנִי כִּי אָמַר עַבְדְּךָ אֶחְבְּשָׁה לִּי הַחֲמוֹר וְאֶרְכַּב עָלֶיהָ וְאֵלֵךְ אֶת הַמֶּלֶךְ כִּי פִסֵּחַ עַבְדֶּךָ: (כח) וַיְרַגֵּל בְּעַבְדְּךָ אֶל אֲדֹנִי הַמֶּלֶךְ וַאדֹנִי הַמֶּלֶךְ כְּמַלְאַךְ הָאֱלֹהִים וַעֲשֵׂה הַטּוֹב בְּעֵינֶיךָ: (כט) כִּי לֹא הָיָה כָּל בֵּית אָבִי כִּי אִם אַנְשֵׁי מָוֶת לַאדֹנִי הַמֶּלֶךְ וַתָּשֶׁת אֶת עַבְדְּךָ בְּאֹכְלֵי שֻׁלְחָנֶךָ וּמַה יֶּשׁ לִי עוֹד צְדָקָה וְלִזְעֹק עוֹד אֶל הַמֶּלֶךְ: פ (ל) וַיֹּאמֶר לוֹ הַמֶּלֶךְ לָמָּה תְּדַבֵּר עוֹד דְּבָרֶיךָ אָמַרְתִּי אַתָּה וְצִיבָא תַּחְלְקוּ אֶת הַשָּׂדֶה: (לא) וַיֹּאמֶר מְפִיבֹשֶׁת אֶל הַמֶּלֶךְ גַּם אֶת הַכֹּל יִקָּח אַחֲרֵי אֲשֶׁר בָּא אֲדֹנִי הַמֶּלֶךְ בְּשָׁלוֹם אֶל בֵּיתוֹ: |
| **ברזילי הגלעדי** | (לב) וּבַרְזִלַּי הַגִּלְעָדִי יָרַד מֵרֹגְלִים וַיַּעֲבֹר אֶת הַמֶּלֶךְ הַיַּרְדֵּן לְשַׁלְּחוֹ אֶת הַיַּרְדֵּן: (לג) וּבַרְזִלַּי זָקֵן מְאֹד בֶּן שְׁמֹנִים שָׁנָה וְהוּא כִלְכַּל אֶת הַמֶּלֶךְ בְשִׁיבָתוֹ בְמַחֲנַיִם כִּי אִישׁ גָּדוֹל הוּא מְאֹד: (לד) וַיֹּאמֶר הַמֶּלֶךְ אֶל בַּרְזִלָּי אַתָּה עֲבֹר אִתִּי וְכִלְכַּלְתִּי אֹתְךָ עִמָּדִי בִּירוּשָׁלִָם: (לה) וַיֹּאמֶר בַּרְזִלַּי אֶל הַמֶּלֶךְ כַּמָּה יְמֵי שְׁנֵי חַיַּי כִּי אֶעֱלֶה אֶת הַמֶּלֶךְ יְרוּשָׁלִָם: (לו) בֶּן שְׁמֹנִים שָׁנָה אָנֹכִי הַיּוֹם הַאֵדַע בֵּין טוֹב לְרָע אִם יִטְעַם עַבְדְּךָ אֶת אֲשֶׁר אֹכַל וְאֶת אֲשֶׁר אֶשְׁתֶּה אִם אֶשְׁמַע עוֹד בְּקוֹל שָׁרִים וְשָׁרוֹת וְלָמָּה יִהְיֶה עַבְדְּךָ עוֹד לְמַשָּׂא אֶל אֲדֹנִי הַמֶּלֶךְ: (לז) כִּמְעַט יַעֲבֹר עַבְדְּךָ אֶת הַיַּרְדֵּן אֶת הַמֶּלֶךְ וְלָמָּה יִגְמְלֵנִי הַמֶּלֶךְ הַגְּמוּלָה הַזֹּאת: (לח) יָשָׁב נָא עַבְדְּךָ וְאָמֻת בְּעִירִי עִם קֶבֶר אָבִי וְאִמִּי וְהִנֵּה עַבְדְּךָ כִמְהָם יַעֲבֹר עִם אֲדֹנִי הַמֶּלֶךְ וַעֲשֵׂה לוֹ אֵת אֲשֶׁר טוֹב בְּעֵינֶיךָ: ס (לט) וַיֹּאמֶר הַמֶּלֶךְ אִתִּי יַעֲבֹר כִּמְהָם וַאֲנִי אֶעֱשֶׂה לּוֹ אֶת הַטּוֹב בְּעֵינֶיךָ וְכֹל אֲשֶׁר תִּבְחַר עָלַי אֶעֱשֶׂה לָּךְ: (מ) וַיַּעֲבֹר כָּל הָעָם אֶת הַיַּרְדֵּן וְהַמֶּלֶךְ עָבָר וַיִּשַּׁק הַמֶּלֶךְ לְבַרְזִלַּי וַיְבָרֲכֵהוּ וַיָּשָׁב לִמְקֹמוֹ: |
| **פסוקי הסיום של הסיפור** | פרק כ: כג וְיוֹאָב אֶל כָּל הַצָּבָא יִשְׂרָאֵל וּבְנָיָה בֶּן יְהוֹיָדָע עַל הכרי הַכְּרֵתִי וְעַל הַפְּלֵתִי: כד וַאֲדֹרָם עַל הַמַּס וִיהוֹשָׁפָט בֶּן אֲחִילוּד הַמַּזְכִּיר: כה ושיא וּשְׁוָא סֹפֵר וְצָדוֹק וְאֶבְיָתָר כֹּהֲנִים: כו וְגַם עִירָא הַיָּאִרִי הָיָה כֹהֵן לְדָוִד: |

## מעגלי החזרה של דוד לירושלים

סיום המרד וחזרת דוד

ישנה כאן חזרה כפולה של דוד לירושלים ולממלכתו

א. לירושלים אחרי בריחתו מאבשלום:

ב. לממלכתו המבוססת אחרי תקופה קשה של משבר.

א. לקראת המלך יורדים אלו שפגשו אותו בבריחתו מירושלים, והמפגש איתם סוגר את המעגל של מרד אבשלום

טז וַיָּשָׁב הַמֶּלֶךְ וַיָּבֹא עַד הַיַּרְדֵּן וִיהוּדָה בָּא הַגִּלְגָּלָה לָלֶכֶת לִקְרַאת הַמֶּלֶךְ לְהַעֲבִיר אֶת הַמֶּלֶךְ אֶת הַיַּרְדֵּן: יז וַיְמַהֵר שִׁמְעִי בֶן גֵּרָא בֶּן הַיְמִינִי אֲשֶׁר מִבַּחוּרִים וַיֵּרֶד עִם אִישׁ יְהוּדָה לִקְרַאת הַמֶּלֶךְ דָּוִד: יח וְאֶלֶף אִישׁ עִמּוֹ מִבִּנְיָמִן וְצִיבָא נַעַר בֵּית שָׁאוּל וַחֲמֵשֶׁת עָשָׂר בָּנָיו וְעֶשְׂרִים עֲבָדָיו אִתּוֹ וְצָלְחוּ הַיַּרְדֵּן לִפְנֵי הַמֶּלֶךְ: יט וְעָבְרָה הָעֲבָרָה לַעֲבִיר אֶת בֵּית הַמֶּלֶךְ וְלַעֲשׂוֹת הַטּוֹב בעינו בְּעֵינָיו וְשִׁמְעִי בֶן גֵּרָא נָפַל לִפְנֵי הַמֶּלֶךְ בְּעָבְרוֹ בַּיַּרְדֵּן: כ וַיֹּאמֶר אֶל הַמֶּלֶךְ אַל יַחֲשָׁב לִי אֲדֹנִי עָוֹן וְאַל תִּזְכֹּר אֵת אֲשֶׁר הֶעֱוָה עַבְדְּךָ בַּיּוֹם אֲשֶׁר יָצָא אֲדֹנִי הַמֶּלֶךְ מִירוּשָׁלִָם לָשׂוּם הַמֶּלֶךְ אֶל לִבּוֹ: כא כִּי יָדַע עַבְדְּךָ כִּי אֲנִי חָטָאתִי וְהִנֵּה בָאתִי הַיּוֹם רִאשׁוֹן לְכָל בֵּית יוֹסֵף לָרֶדֶת לִקְרַאת אֲדֹנִי הַמֶּלֶךְ: ס כב וַיַּעַן אֲבִישַׁי בֶּן צְרוּיָה וַיֹּאמֶר הֲתַחַת זֹאת לֹא יוּמַת שִׁמְעִי כִּי קִלֵּל אֶת מְשִׁיחַ יְקֹוָק: כג וַיֹּאמֶר דָּוִד מַה לִּי וְלָכֶם בְּנֵי צְרוּיָה כִּי תִהְיוּ לִי הַיּוֹם לְשָׂטָן הַיּוֹם יוּמַת אִישׁ בְּיִשְׂרָאֵל כִּי הֲלוֹא יָדַעְתִּי כִּי הַיּוֹם אֲנִי מֶלֶךְ עַל יִשְׂרָאֵל: כד וַיֹּאמֶר הַמֶּלֶךְ אֶל שִׁמְעִי לֹא תָמוּת וַיִּשָּׁבַע לוֹ הַמֶּלֶךְ: ס כה וּמְפִבֹשֶׁת בֶּן שָׁאוּל יָרַד לִקְרַאת הַמֶּלֶךְ וְלֹא עָשָׂה רַגְלָיו וְלֹא עָשָׂה שְׂפָמוֹ וְאֶת בְּגָדָיו לֹא כִבֵּס לְמִן הַיּוֹם לֶכֶת הַמֶּלֶךְ עַד הַיּוֹם אֲשֶׁר בָּא בְשָׁלוֹם: כו וַיְהִי כִּי בָא יְרוּשָׁלִַם לִקְרַאת הַמֶּלֶךְ וַיֹּאמֶר לוֹ הַמֶּלֶךְ לָמָּה לֹא הָלַכְתָּ עִמִּי מְפִיבֹשֶׁת: כז וַיֹּאמַר אֲדֹנִי הַמֶּלֶךְ עַבְדִּי רִמָּנִי כִּי אָמַר עַבְדְּךָ אֶחְבְּשָׁה לִּי הַחֲמוֹר וְאֶרְכַּב עָלֶיהָ וְאֵלֵךְ אֶת הַמֶּלֶךְ כִּי פִסֵּחַ עַבְדֶּךָ: כח וַיְרַגֵּל בְּעַבְדְּךָ אֶל אֲדֹנִי הַמֶּלֶךְ וַאדֹנִי הַמֶּלֶךְ כְּמַלְאַךְ הָאֱלֹהִים וַעֲשֵׂה הַטּוֹב בְּעֵינֶיךָ: כט כִּי לֹא הָיָה כָּל בֵּית אָבִי כִּי אִם אַנְשֵׁי מָוֶת לַאדֹנִי הַמֶּלֶךְ וַתָּשֶׁת אֶת עַבְדְּךָ בְּאֹכְלֵי שֻׁלְחָנֶךָ וּמַה יֶּשׁ לִי עוֹד צְדָקָה וְלִזְעֹק עוֹד אֶל הַמֶּלֶךְ: ל וַיֹּאמֶר לוֹ הַמֶּלֶךְ לָמָּה תְּדַבֵּר עוֹד דְּבָרֶיךָ אָמַרְתִּי אַתָּה וְצִיבָא תַּחְלְקוּ אֶת הַשָּׂדֶה: לא וַיֹּאמֶר מְפִיבֹשֶׁת אֶל הַמֶּלֶךְ גַּם אֶת הַכֹּל יִקָּח אַחֲרֵי אֲשֶׁר בָּא אֲדֹנִי הַמֶּלֶךְ בְּשָׁלוֹם אֶל בֵּיתוֹ: לב וּבַרְזִלַּי הַגִּלְעָדִי יָרַד מֵרֹגְלִים וַיַּעֲבֹר אֶת הַמֶּלֶךְ הַיַּרְדֵּן לְשַׁלְּחוֹ אֶת בירדן הַיַּרְדֵּן: לג)וּבַרְזִלַּי זָקֵן מְאֹד בֶּן שְׁמֹנִים שָׁנָה וְהוּא כִלְכַּל אֶת הַמֶּלֶךְ בְשִׁיבָתוֹ בְמַחֲנַיִם כִּי אִישׁ גָּדוֹל הוּא מְאֹד: לד וַיֹּאמֶר הַמֶּלֶךְ אֶל בַּרְזִלָּי אַתָּה עֲבֹר אִתִּי וְכִלְכַּלְתִּי אֹתְךָ עִמָּדִי בִּירוּשָׁלִָם: לה וַיֹּאמֶר בַּרְזִלַּי אֶל הַמֶּלֶךְ כַּמָּה יְמֵי שְׁנֵי חַיַּי כִּי אֶעֱלֶה אֶת הַמֶּלֶךְ יְרוּשָׁלִָם: לו בֶּן שְׁמֹנִים שָׁנָה אָנֹכִי הַיּוֹם הַאֵדַע בֵּין טוֹב לְרָע אִם יִטְעַם עַבְדְּךָ אֶת אֲשֶׁר אֹכַל וְאֶת אֲשֶׁר אֶשְׁתֶּה אִם אֶשְׁמַע עוֹד בְּקוֹל שָׁרִים וְשָׁרוֹת וְלָמָּה יִהְיֶה עַבְדְּךָ עוֹד לְמַשָּׂא אֶל אֲדֹנִי הַמֶּלֶךְ: לז כִּמְעַט יַעֲבֹר עַבְדְּךָ אֶת הַיַּרְדֵּן אֶת הַמֶּלֶךְ וְלָמָּה יִגְמְלֵנִי הַמֶּלֶךְ הַגְּמוּלָה הַזֹּאת: לח יָשָׁב נָא עַבְדְּךָ וְאָמֻת בְּעִירִי עִם קֶבֶר אָבִי וְאִמִּי וְהִנֵּה עַבְדְּךָ כִמְהָם יַעֲבֹר עִם אֲדֹנִי הַמֶּלֶךְ וַעֲשֵׂה לוֹ אֵת אֲשֶׁר טוֹב בְּעֵינֶיךָ: לט וַיֹּאמֶר הַמֶּלֶךְ אִתִּי יַעֲבֹר כִּמְהָם וַאֲנִי אֶעֱשֶׂה לּוֹ אֶת הַטּוֹב בְּעֵינֶיךָ וְכֹל אֲשֶׁר תִּבְחַר עָלַי אֶעֱשֶׂה לָּךְ: מ וַיַּעֲבֹר כָּל הָעָם אֶת הַיַּרְדֵּן וְהַמֶּלֶךְ עָבָר וַיִּשַּׁק הַמֶּלֶךְ לְבַרְזִלַּי וַיְבָרֲכֵהוּ וַיָּשָׁב לִמְקֹמוֹ: נפרט לגבי כל אחד מהם:

**שמעי בן גרא:**

שמעי, הראשון שמיהר לקלל את דוד ולסוקלו באבנים, היה גם הראשון שמיהר לבקש סליחה מדוד. שמעי מבין שמצבו בכי רע, אין כפרה ומחילה למי שפגע במלכות.

באלו דרכים נוקט שמעי כדי לבטל את רוע הגזירה?

1. מנצל את הזמן בו דוד עדיין לא שב למלכותו.

שמעי ממהר לבקש כפרה מדוד לפני מעבר הירדן: "ושמעי בן גרא נפל **לפני** המלך בעברו את הירדן" (יט, יט)

המלבי"ם: 'ולכן בעת רצה המלך לעבור נפל לפניו, כי אחרי עברו הירדן יתפוש מלכות, ומלך שמחל על כבודו אין כבודו מחול, **לא כן טרם עבר, עודנו דינו כהדיוט, ויוכל למחול.**'

2. יוצא בראש משלחת גדולה המונה 1000 איש מבנימין וציבא ובניו ועבדיו.

אברבנאל (י"ט,י"ח): "כדי שדוד יפחד מהענישו פן יהפכו לאויבים כל הבאים עמו, וגם כדי שיעמוד לו זכות ציבא והמנחה אשר הביא לדוד."

אבישי בן צרויה מבקש למצות את הדין עם שמעי. דוד דוחה את דבריו משני נימוקים:

מלבי"ם כג

מה לי ולכם - השיב שאין להמיתו משני פנים

[א] שבקל יצמח מזה נזק שכאשר יראו שנוקם במכעיסיו. יאמרו שכן יטור חמה לאויביו ושיעניש כל הקושרים ולא ישובו אליו, וזה שאמר "כי תהיו לי היום לשטן".

[ב] שאחר שמחשיב היום ההוא כאילו מלך מחדש (עיין סעיף 1 ב"שמעי"), כי היום קבלוהו עליהם, מנהג המלכים שביום מלכם יעשו חסד ויפטרו כל אסירי המלך ממות, ואף כי שאין לגזור מיתה באותו היום, וזה שאמר "היום יומת איש בישראל".

**מפיבושת**

בזמן הבריחה כאשר יצא ציבא לקראת דוד האשים ציבא את מפיבושת בבגידה בדוד:

"כי אמר היום ישיבו לי בית ישראל את ממלכות אבי" (טז,ג) דוד האמין לציבא ונתן לו את כל רכוש מפיבושת".

כעת כשחזר דוד לירושלים (יט,כו) מפיבושת יוצא לקראת דוד. הכתוב מתאר את מראהו החיצוני: "ולא עשה רגליו, ולא עשה שפמו, ואת בגדיו לא כבס, למן היום לכת המלך עד היום אשר בא בשלום." (יט כה)

מדברי מפיבושת (ומעשיו) מסתבר שהוא היה בצער גדול ונהג מנהגי אבלות כל זמן שדוד היה בצרתו.

דוד מקשה על מפיבושת "למה לא הלכת עמי, מפיבושת?"

לדעת דוד מפיבושת לא עמד במבחן הנאמנות, ולא הצטרף אל דוד, כפי שהצטרפו אליו יתר נאמניו.

מפיבושת פותח בהסבר ארוך, בו הוא מאשים את ציבא שהעליל עליו עלילת שוא. הוא מדגיש את החסד הגדול שעשה דוד עמו, כבנו של יהונתן, ואומר שאין לו עוד בקשה לצדקה מדוד.

דוד עוצר את מפיבושת ואומר: "למה תדבר עוד דבריך, אמרתי אתה וציבא תחלקו את השדה." (יט, ל)

חז"ל רואים במעשהו של דוד חטא:

בבלי שבת נ"ו, ע"ב: "ולרב נמי שאמר קבל דוד לשון הרע... דאמר רב יהודה אמר רב: בשעה שאמר דוד למפיבושת 'אתה וציבא תחלקו את השדה' יצתה בת קול ואמרה לו: רחבעם וירבעם יחלקו את המלוכה."

כלומר, קביעתו הנחפזת (**שהרי קטע את דברי מפיבשת**) של דוד לחלק את שדהו של מפיבושת נתפסת בעיני רב כקבלת לשון הרע שבגללה נתפלגה הממלכה בימי רחבעם נכדו.

נקודה לעיון ולמחשבה לתלמידים: מה הקשר בין המעשה לעונש?

למורים המעוניינים בכך, ניתן לראות בפירוש מלבי"ם דעה אחרת המצדיקה את דוד ודבריו.

**ברזילי הגלעדי**

**בזמן שדוד ברח למחניים** מציע ברזילי לדוד צידה ועזרה. כעת, יורד ברזילי למרות גילו המופלג, ללוות את המלך בחצית הירדן.

דוד מבקש לגמול טובה לברזילי על כך שכלכלו כל זמן שבתו במחניים. הוא מציע לברזילי להצטרף אליו לירושלים ולהיות מאוכלי שולחנו. ברזילי מציע שבנו ילך במקומו.

גם בצוואת דוד במלכים א' פרק ב' אנו מוצאים את המשך חסדו של דוד לברזילי.

להבנת הזמנת דוד נעיין במלבי"ם:

מלבי"ם :

...וכלכלתי אותך. והגם שאין אתה צריך לזה, יהיה זה עמדי. שתהיה מאוכלי שולחני לכבוד, בירושלים. בעיר המלוכה ולא תשב בעיר קטנה ברוגלים:

המלבי"ם מדגיש שההצעה היא הצעה פוליטית-חברתית ולא הצעה כלכלית.

**העמקה**

ברזילי מסרב להצעתו הנדיבה של דוד ונותן (עפ"י המלבי"ם ) 4 נימוקים ( פס' ל"ה – ל"ח):

1. (לה) "כמה ימי שני חיי כי אעלה את המלך ירושלים ? "- בגלל גילו המופלג לא יהיה ברזילי לתועלת למלך ולא יוכל לתרום לו למשך זמן רב, ולכן חבל על הטרחה והמאמץ שבמעבר לירושלים.

2. (לו) "האדע בין טוב לרע" – לא רק שברזילי לא יתרום לדוד ולא יוכל להשיא לו עצה , הוא גם לא ייהנה **בעצמו** מהשהיה "אם יטעם עבדך את אשר אוכל ואת אשר אשתה אם אשמע עוד בקול שרים ושרות" ורק יהיה למעמסה על אחרים.

3. (לז) "כמעט יעבור עבדך את הירדן את המלך"– יש חוסר התאמה בין המעשה הקטן שעשה ברזילי לגמול הרב שמבקש דוד לגמול לו.

4. (לח) "ישב נא עבדך ואמות בעירי" – החסד הגדול שדוד יעשה אתו הוא להניח לברזילי למות בעירו ולהיקבר בקבר אבותיו , ואת בנו, היורש אותו, ייקח אתו לירושלים.

ב. חזרת מלכותו של דוד לביסוסה

פרק כ

כב ... וְיוֹאָב שָׁב יְרוּשָׁלִַם אֶל הַמֶּלֶךְ: כג וְיוֹאָב אֶל כָּל הַצָּבָא יִשְׂרָאֵל וּבְנָיָה בֶּן יְהוֹיָדָע עַל הכרי הַכְּרֵתִי וְעַל הַפְּלֵתִי: כד וַאֲדֹרָם עַל הַמַּס וִיהוֹשָׁפָט בֶּן אֲחִילוּד הַמַּזְכִּיר: כה ושיא וּשְׁוָא סֹפֵר וְצָדוֹק וְאֶבְיָתָר כֹּהֲנִים:

חיתום

בפרק ח' אנו שומעים על ביסוס ממלכתו של דוד ומינוי בעלי תפקידים: וגם כאן בסוף סדרת האירועים שקרו בעקבות מעשה דוד ובת שבע אנו מוצאים פסוקים מקבילים המתארים את בעלי התפקידים בממלכתו של דוד.

|  |  |
| --- | --- |
| **שמואל ב פרק ח** | **שמואל ב פרק כ** |
| (טו) וַיִּמְלֹךְ דָּוִד עַל כָּל יִשְׂרָאֵל וַיְהִי דָוִד עֹשֶׂה מִשְׁפָּט וּצְדָקָה לְכָל עַמּוֹ:  (טז) וְיוֹאָב בֶּן צְרוּיָה עַל הַצָּבָא וִיהוֹשָׁפָט בֶּן אֲחִילוּד מַזְכִּיר  (יז) וְצָדוֹק בֶּן אֲחִיטוּב וַאֲחִימֶלֶךְ בֶּן אֶבְיָתָר כֹּהֲנִים וּשְׂרָיָה סוֹפֵר:  (יח) וּבְנָיָהוּ בֶּן יְהוֹיָדָע וְהַכְּרֵתִי וְהַפְּלֵתִי וּבְנֵי דָוִד כֹּהֲנִים הָיוּ: | (כג) וְיוֹאָב אֶל כָּל הַצָּבָא יִשְׂרָאֵל וּבְנָיָה בֶּן יְהוֹיָדָע עַל הכרי הַכְּרֵתִי וְעַל הַפְּלֵתִי:  (כד) וַאֲדֹרָם עַל הַמַּס וִיהוֹשָׁפָט בֶּן אֲחִילוּד הַמַּזְכִּיר:  (כה) ושיא וּשְׁוָא סֹפֵר וְצָדוֹק וְאֶבְיָתָר כֹּהֲנִים: |

כך נסגר המעגל המצומצם של מרד אבשלום (בחזרת דוד לירושלים) והמעגל הרחב של תוצאות מעשה דוד ובת שבע (בחזרת ממלכת דוד לביסוסה).

לסיכום: דרכי התנהלותו של דוד המלך במהלך מרד אבשלום

במהלך המרד מתגלות שוב תכונותיו הנדירות של דוד ההופכות אותו למלך ישראל הנצחי.

דוד רואה **בכל המתרחש חלק ממהלך אלוקי** ופועל באופן ברור בשני המישורים: במישור האנושי, הצבאי והלאומי (השתדלות) ובמישור הרוחני אלוקי (בטחון). דוד רואה בהתרחשויות מבחן עבורו והוא מתפלל למהפך שיוכיח שה' מקבל אותו. הוא מתפלל לסיכול עצת אחיתופל בידיעה שיש בכך רווח והצלה מעשיים עבורו אך לא פחות מכך גם ביטוי לרצון ה' שמלווה אותו.

הדבר בא לידי ביטוי גם **ביחסו לאויביו**: כך מול שמעי בן גרא , כך מול אבשלום וכך גם מול עמשא. הוא רואה בהתנהגותם את ביטוי הרצון האלוקי ולכן אינו פועל נגדם באופן אישי, סולח בשלב הזה לשמעי על קללותיו ומתאבל על אבשלום במותו.

דוד בבריחתו אינו רואה את עצמו העיקר **אלא עם ישראל, ירושלים וארון ה'**. לפיכך הוא יוצא מירושלים על מנת שלא תהפך לעיר מלחמה, מסרב להוציא אתו את ארון האלוקים לגלות ומפקיד את עצמו בידי ה' אם ישיבנו לירושלים ואם לא.

תכונותיו של דוד הבאות לידי ביטוי בשעה קשה זו מלמדות אותנו את גדולתו, עוצמותיו ואמונתו העמוקה.

בסיפור מרד אבשלום אנו רואים שוב את הסיבתיות הכפולה באה לידי ביטוי בדרך שבה בוחר אבשלום בעצת חושי במקום בעצת אחיתופל (מה שבעתיד נראה גם בבחירת רחבעם בעצת הנערים ולא בעצת הזקנים) משום שזהו רצון ה' שכך יתנהלו הדברים.

## הקשר רחב [רשות]

גבעון כמקום מחלוקת

בשמואל ב' פרק ב אנו קוראים על הקרב המתרחש בגבעון בין נערי אבנר בן נר - שר צבא ישראל ובין נערי יואב בן צרויה - שר צבאו של דוד. באותו מקום הורג יואב בן צרויה את עמשא שר צבא ישראל.

נשים חכמות בספר שמואל

בפרקנו נזכרת "אשה חכמה" מהיישוב אבל שמנעה שפיכות דמים מיותר. בספרי שמואל אנו מוצאים עוד שתי נשים חכמות המונעות שפיכות דמים מיותר:

אביגיל אשת נבל הכרמלי, המתוארת כ'טובת שכל' מצילה את בני ביתה ואת דוד משפיכות דמים (שמואל א פרק כה)..

גם בניסיון להשיב את אבשלום לירושלים, פועל יואב עם אשה הקרויה 'אשה חכמה' (שמואל ב פרק יד) והיא מפשרת בין הניצים.

בשלושת הסיפורים מתגלה האשה החכמה כבעלת שכל טוב, ובכישרון רב היא בוחרת את המילים הנכונות על מנת לשכנע את העומד מולה להגיע לפשרה ולסיים את הסכסוך.

## הקשר אישי [רשות]

הקשר אישי

סלחנות לאויבים מבית - מתי? לגיטימי? מסוכן?

האם יש הבדל בין אויב מבית לאויב מחוץ?

הכרת הטוב

בפרק ראינו את שובו של דוד המלך באותה דרך בא ברח מפני אבשלום בנו. בדרכו זו פגש דמויות רבות אשר פגש גם ביציאתו מירושלים.

המפגש עם ברזילי הגלעדי מעלה בפנינו את חשיבות הכרת הטוב למי שעזר בימים קשים, כאשר לא היה ברור כלל שאכן דוד יחזור למלכותו בירושלים.

ניתן לדבר על מקומה של הכרת הטוב לעוזר בעת צרה גם בחיינו.